

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

 

Materiál na rokovanie

HSR SR 26.6.2017

 bod 3

S T A N O V I S K O

**k návrhu opatrení na zlepšenie podnikateľského prostredia**

1. **Popis materiálu**

Návrh opatrení na zlepšenie podnikateľského prostredia obsahuje 35 opatrení v rôznych oblastiach na zníženie regulačného zaťaženia a zlepšenie podnikateľského prostredia v SR. Opatrenia sú rozdelené do 5 prioritných oblastí:

* zamestnávanie,
* služby verejnej správy,
* konkurencieschopnosť,
* dane,
* podpora podnikania.

Z hľadiska štruktúry opatrenia obsahujú popis súčasného stavu, príslušných paragrafových znení zákonov, dôvod zmeny, resp. prečo sa opatrenie navrhuje, samotné znenie opatrenia, termín jeho plnenia, zodpovedného gestora a prínos opatrenia pre podnikateľské prostredie, buď opisne, alebo vyčíslením úspory.

Vychádzajúc z princípu účelnosti a efektivity vynaložených zdrojov sa navrhuje vo viacerých oblastiach vykonanie analýzy, resp. prehodnotenie súčasného stavu. Na základe výsledkov budú nadefinované konkrétne opatrenia, ktoré budú diskutované a predložené v ďalšom období.

1. **Stanovisko KOZ SR**

KOZ SR pozitívne hodnotí iniciatívu MH SR na zlepšovanie podnikateľského prostredia na Slovensku v podobe uľahčovania podnikania odbúravaním neopodstatnených regulačných bariér a byrokracie.

V časti 2.1. Zamestnávanie, k opatreniu č. 4, však KOZ SR upozorňuje predkladateľa, že prehodnotenie zdravotného dohľadu sa musí riadiť ustanoveniami aktuálnej novely zákona č. 355/2007 Z. z. o ochrane, podpore a rozvoji verejného zdravia, ako aj námietkam EK v Odôvodnenom stanovisku pre SR - Porušenie č. 2013/ 4113 v súvislosti s nesprávnou transpozíciou článku 7 smernice Rady 89/391/EHS, v ktorom sa jednoznačne vyjadrila, že pracovnú zdravotnú službu nie je možné zrušiť ani obmedziť akýmkoľvek skupinám zamestnancov.

1. **Závery a odporúčania**

KOZ SR odporúča návrh opatrení zobrať na vedomie.